Diari Oficial de la Generalitat Valenciana


Sumari del DOGV 7907, del 31-10-2016 (2016/8523)

RESOLUCIÓ de 26 d'octubre de 2016, del president de CulturArts Generalitat, per la qual s'anul·la la subvenció corresponent al projecte emergent per a un muntatge concret de dansa i circ Circ-Hop.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7907

Data del DOGV
:   31-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8523


Data del document
:   26-10-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 26 d'octubre de 2016, del president de CulturArts Generalitat, per la qual s'anul·la la subvenció corresponent al projecte emergent per a un muntatge concret de dansa i circ Circ-Hop. [2016/8523]  
Vista la proposta de resolució que eleva el director general de CulturArts, així com les actuacions realitzades per a la tramitació de l'anul·lació de la subvenció concedida a l'empresa Espectáculos Xpresionart, SL, en el marc de la Resolució de 28 d'abril de 2015, de la presidenta de CulturArts Generalitat, publicada en el Diari Oficial de la Comunitat Valenciana número 7518, de 5 de maig següent, per la qual es van convocar subvencions de foment de les arts escèniques per als sectors teatral i circense durant el període de novembre de 2014 a desembre de 2015, i en atenció als següents  
  
Antecedents de fet  
Primer. Que mitjançant la Resolució de 28 d'abril de 2015, de la presidenta de CulturArts Generalitat, publicada en el Diari Oficial de la Comunitat Valenciana número 7518, de 5 de maig següent, es van convocar subvencions per al foment de les arts escèniques per als sectors teatral i circense durant el període de novembre de 2014 a desembre de 2015, i que, dins del termini assenyalat per a la presentació de sol·licituds que finalitzava el dia 25 de maig de 2015, es van presentar, entre altres sol·licituds, la següent:  
- Espectáculos Xpresionart, SL, el 25 de maig de 2015, amb número de registre 1634 de CulturArts, per al projecte emergent per a un muntatge concret de dansa i circ Circ-Hop, i es va obrir un expedient amb el número TIC-PEM 15/9.  
Segon. Que mitjançant la Resolució de 22 de setembre de 2015, del president de CulturArts Generalitat (DOCV 7623, 25.09.15), i segons el seu resolc primer, es va concedir, entre altres, la següent ajuda per a projectes emergents de producció i per al programa ressenyat:   
- Espectáculos Xpresionart, SL, amb NIF E34285327, per al projecte Circ-Hop, la quantitat de 4.105,00 euros.  
Tercer. Que, igualment, i practicada la publicació establida en la base sisena de la convocatòria, el beneficiari Espectáculos Xpresionart, SL, va presentar un escrit d'acceptació de la subvenció el 6 d'octubre de 2015 i, dins del termini establit va presentar la justificació de la subvenció el 22 de desembre de 2015.  
Quart. Que analitzada la documentació del compte justificatiu aportada no va resultar adequada de conformitat amb els requisits establits per a aquest tràmit en la base huitena de la convocatòria. Per això, es va requerir la beneficiària perquè aportara la relació de justificants, per a la modalitat de projectes emergents, de les despeses realitzades i efectivament pagades; l'informe motivat de la desviació del 39,55 % entre les despeses previstes i les efectivament realitzades; el certificat de l'estrena de l'espectacle, així com la publicitat; i, finalment, els certificats d'estar al corrent en les obligacions tributàries davant de l'Agència Estatal d'Administració Tributària (AEAT) i les obligacions de la seguretat social.  
Donada la situació d'incompareixença, es va reiterar el requeriment per correu certificat amb justificant de recepció, que el beneficiari va firmar el 25 de març de 2016, sense que en el període de 10 dies concedit per a omplir i fins a la data, haja aportat res de la documentació sol·licitada.  
Així les coses, sense que la documentació sol·licitada referida haja sigut aportada, atés el termini de temps transcorregut, és procedent resoldre l'ajuda concedida.  
  
Fonaments de dret  
1r. Naturalesa i intensitat de les subvencions. Despeses subvencionables  
Des de la perspectiva administrativa, les subvencions són una tècnica de foment de determinats comportaments considerats d'interés general, inclús un procediment de col·laboració entre Administració pública i particulars per a la gestió d'activitats d'interés públic. Així, la Llei General de Subvencions 38/2003, de 17 de novembre, assenyala en l'article 19.3, quant al finançament d'activitats subvencionades, que l'import de la subvenció en cap cas podrà ser d'una quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
Als efectes d'aquesta convocatòria, i de conformitat amb el que estableix l'article 31 de Llei de Subvencions esmentada, es consideren despeses subvencionables aquelles que de manera indubtable responguen a la naturalesa de l'activitat subvencionada i es realitzen en el termini establit per les bases reguladores. Així, es considerarà despesa realitzada la que ha sigut efectivament pagada amb anterioritat a la finalització del període de justificació determinat en la convocatòria (31.12.2015).  
Resulta evident que la tècnica de foment el que pretén és col·laborar per part de l'Administració actuant en el finançament d'activitats d'interés públic promogudes, entre altres, per particulars, però amb un clar límit com és el que assenyalen els articles 19.3 i 31 citats.  
2n. Anul·lació de la subvenció concedida  
Pel que es refereix a l'anul·lació de l'ajuda concedida en l'expedient TIC-PEM 15/9, s'apliquen les bases setena, 2, quant a l'obligació de realitzar l'activitat d'acord amb el programa presentat i quant a l'obligació de justificar l'ocupació de la subvenció; i la huitena, 3, quant a la presentació del compte justificatiu de la despesa abans del 31 de desembre de 2015, tot això a la llum del contingut de l'article 31 de la Llei de subvencions quant a la consideració de la despesa subvencionable com l'efectivament pagada al terme del període de justificació.  
  
Aquesta és la situació que es dedueix de la documentació aportada per l'empresa beneficiària, Espectáculos Xpresionart, SL, en el tràmit de justificació de la subvenció i que planteja la necessitat de la seua anul·lació per trencar principis essencials de la llei i de la convocatòria de les ajudes.  
Quant al quantum, ha de referir-se al total de la subvenció concedida de 4.105 euros.  
Per tot això, en atenció al que disposen els articles d'aplicació de la Llei General de Subvencions 38/2003, de 17 de novembre, les bases setena i huitena de la convocatòria aprovada per Resolució 28 d'abril de 2015, de la presidenta de CulturArts Generalitat, publicada en el Diari Oficial de la Comunitat Valenciana número 7518, de 5 de maig següent, així com les disposicions d'aplicació general de la Llei 30/1992, del procediment administratiu comú, i, en l'exercici de les atribucions que tinc conferides, resolc:  
  
Primer  
Anular la subvenció de 4.105 - concedida a l'empresa beneficiària Espectáculos Xpresionart, SL, amb NIF M98632988, expedient número TIC-PEM 15/9, per Resolució de 22 de setembre de 2015, del president de CulturArts Generalitat (DOCV 7623, 25.09.2015), corresponent al projecte emergent per a un muntatge concret de dansa i circ Circ-Hop, per no haver justificat degudament la subvenció concedida a 31 de desembre de 2015, ni en els terminis comunicats a aquest efecte.   
  
  
Segon  
Mantindre la Resolució de 22 de setembre de 2015, del president de CulturArts Generalitat (DOCV 7623, 25.09.2015), en la resta dels extrems.  
  
De conformitat amb el que estableixen els articles 123 i 124 de la Llei 39/2015, de 1 d'octubre, del Procediment Administratiu Comú de les Administracions Públiques, i 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del president de CulturArts Generalitat en qualitat d'òrgan competent per a concedir les ajudes en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant dels Jutjats Contenciosos Administratius de la ciutat de València, en el termini de dos mesos a comptar des de l'endemà de la seua publicació.  
  
València, 26 d'octubre de 2016.- El president de CulturArts Generalitat: Vicent Marzà Ibáñez.